《冬日宴于庶子宅各赋一字得鲜》
唐代·刘孝孙

解襟游胜地，披云促宴筵。清文振笔妙，高论写言泉。

冻柳含风落，寒梅照日鲜。骊歌虽欲奏，归驾且留连。

作者简介：刘孝孙（？-632）荆州（今湖北江陵）人。贞观六年，迁太子洗马，未拜卒，卒于唐太宗贞观六年。弱冠知名，与虞世南、蔡君和、孔德绍、庚抱、廋自直、刘斌等登临山水，结为文会。大业末，为王世充弟杞王辩行台郎中。辩降，众引去，独孝孙攀援号恸送于郊。唐武德初，历虞州录事参军，补文学馆学士。贞观六年，迁著作佐郎，吴王友。历谘议参军，迁太子洗马，未拜，卒。孝孙著有文集三十卷，《两唐书志》传于世。